ચાના શોખીન લોકો ચા પીવા માટે કોઈ સમય જોતા નથી. સવારનો નાસ્તો હોય કે પછી રાતનું ભોજન તેમને દરેક સમયે ચા જોઈએ છે. પરંતુ તમે શક્ય તેટલી જલ્દી આ આદતને બદલી નાખો કારણ કે, તેનાથી તમારા સ્વાસ્થ્ય પર ખૂબ ખરાબ અસર થાય છે. નાસ્તો કર્યાના એક કલાકની અંદર ચા પીવી ખૂબ ગંભીર બીમારીઓને આમંત્રણ આપે છે. તે સમયે આપણા શરીરને સૌથી વધુ પોષણની જરૂરિયાત હોય છે. ચા પીવાથી શરીરમાં આયરનના અવશોષણની ક્ષમતા ઘટે છે અને પોષણ છતા વ્યક્તિ એનિમિયાનો શિકાર બની જાય છે.